જાણવા મળતી વિગતો મુજબ મોરબીના રણછોડનગર વિસ્તારમાં એકલા રહેતા મંજુલાબેન કાનજીભાઈ રાજગોર નામના વૃદ્ધા ગઈકાલે પોતાના દીકરાના ઘરે ગયા બાદ આજે સવારે પરત ફરતા તેમના બંધ મકાનમાં તસ્કરો ત્રાટક્યા હોવાની જાણ થતા વિપ્ર વૃધ્ધાએ ઘરની તપાસ કરતા ઘર બનાવવા માટે એકત્ર કરેલી ત્રણ લાખથી વધુની રોકડ રકમ ચોરાઈ ગઈ હતી, ઉપરાંત ઘરમાંથી ટીવી, ૨ સોનાની કડી, ૨ જોડી સાંકળા સહિતના દાગીના પણ ચોરી થયા હતા.